** **

##



**JAVNO POVABILO OSNOVNIM ŠOLAM K SODELOVANJU PRI SPODBUJANJU USTVARJALNOSTI, PODJETNOSTI IN INOVATIVNOSTI MED MLADIMI** **V ŠOLSKEM LETU 2017/2018**

**I.**

SPIRIT Slovenija, javna agencija (v nadaljevanju: SPIRIT) pod okriljem Ministrstva za gospodarski razvoj in tehnologijo v okviru programa Spodbujanje ustvarjalnosti, podjetnosti in inovativnosti med mladimi vabi k sodelovanju osnovne šole pri razvoju kompetenc mladih in sodelujočih v učnih procesih v osnovnih šolah s področja ustvarjalnosti, podjetnosti in inovativnosti.

Z aktivnostmi v okviru programa želimo doseči naslednje cilje:

* zagotoviti spodbujanje razvoja osebnostnih lastnosti, ki so pomembne za podjetnost: ustvarjalnost, samoiniciativnost, sprejemanje tveganja in odgovornosti, samozavest ...,
* oblikovati osnovna znanja in stike s poslovnim svetom in s tem razumevanje vloge ustvarjalnosti, podjetnosti in podjetništva za družbo,
* spodbuditi razvijanje zavesti o podjetništvu kot družbeni kategoriji tudi zato, da se posamezniki odločajo za uresničevanje svojih idej in udejanjanja lastnih podjemov,
* zagotoviti sodelovanje vseh deležnikov in celotne družbe, kar pomeni vključevanje učencev, staršev, učiteljev, podjetij in lokalne skupnosti.

V šolskem letu 2017/2018 bomo spodbujali izvajanje aktivnosti v obliki interesne dejavnosti ali krožka, ki poteka v skladu z metodologijo, ki jo je razvil Zavod RS za šolstvo v projektu Razvoj, implementacija in evalvacija modela za spodbujanje inovativnosti učencev v osnovnih šolah, ki sta ga financirala SPIRIT in Ministrstvo za gospodarski razvoj in tehnologijo.

Šolam bomo za izvajanje te aktivnosti zagotovili **brezplačno zagotovitev materiala, gradiv in učnih pripomočkov, ki so potrebni za izpeljavo interesne dejavnosti ali krožka.**

**II.**

**Vabimo vas k prijavi na brezplačno zagotovitev materiala, gradiv in učnih pripomočkov, ki so potrebni za izpeljavo interesne dejavnosti ali krožka**

Pogoji osnovne šole za pridobitev materialov, gradiv in učnih pripomočkov so:

* izvedba interesne dejavnosti ali krožka skladna z metodologijo z naslovom Z ustvarjalnostjo in inovativnostjo do podjetnosti,
* izvajajo jih učitelji, ki so usposobljeni za izvajanje interesne dejavnosti ali krožka po metodologiji z naslovom Z ustvarjalnostjo in inovativnostjo do podjetnosti metodologiji, (imajo potrdila o udeležbi na usposabljanjih v letih 2015 in 2016 oziroma jih pridobijo v letu 2017),
* aktivnosti se izvajajo v okviru interesne dejavnosti ali krožka,
* čas trajanja aktivnosti za posamezno skupino učencev v okviru interesne dejavnosti ali krožka je najmanj 35 šolskih ur,
* v program je vključenih najmanj 10 učencev,
* zagotovitev sodelovanja vseh potrebnih deležnikov pri izvedbi aktivnosti,
* objavljena interesna dejavnost ali krožek v seznamu interesnih aktivnosti oziroma krožkov v okviru letnega delovnega načrta za leto 2017/2018.

Šolam bomo za izvajanje navedenih aktivnosti brezplačno zagotovili material, gradiva in učne pripomočke, ki so potrebni za izpeljavo interesne dejavnosti ali krožka v višini do 300,00 EUR z vključenim DDV na posamezno osnovno šolo.

Vabimo vas, da izrazite pripravljenost sodelovanja z oddajo prijavnega obrazca, ki je v prilogi tega povabila (Obrazec 2).

**Osnovne informacije o programu usposabljanja učiteljev Z ustvarjalnostjo in inovativnostjo do podjetnosti (usposabljanje učiteljev)**

Program usposabljanja:

* O pomenu in razvijanju ustvarjalnosti, inovativnosti in podjetnosti pri mladih
* Pregled stanja in načini spodbujanja razvoja ustvarjalnosti, inovativnosti in podjetnosti v svetu in pri nas
* Predstavitev dobrih praks
* Sodobni način spodbujanja ustvarjalnosti, inovativnosti in podjetnosti v šoli
* Predstavitev projekta Razvoj, implementacija in evalvacija modela za spodbujanje inovativnosti učencev osnovnih šol
* Usposabljanje učiteljev za izpeljavo posameznih faz inovativnega procesa

Cilj programa:

Usposobiti učitelje, da bodo pri učencih sistematično razvijali kompetence samoiniciativnosti in podjetnosti ter:

* jih navajali na ustvarjalno in inovativno reševanje problemov ob upoštevanju interesov in potreb uporabnikov,
* jih navajali na povezovanje teoretičnih spoznanj z izkušnjami in situacijami v realnem življenju,
* jih navajali, da razvijejo sposobnosti in veščine razumevanja problemov in potreb uporabnikov,
* jih navajali, da razvijajo inovativne rešitve, ki pomagajo reševati opredeljene probleme (od proizvodov do storitev, novih načinov dela, aktivnosti v šoli, izboljšav v lokalnem in domačem okolju itd.), jih preizkušajo, razvijajo in izpopolnjujejo,
* jih navajali, da razvijejo sposobnosti kompleksnega mišljenja in kritične presoje,
* jih navajali, da spoznajo in uporabljajo različne metode in tehnologije prototipiranja (eksperimentirajo, konstruirajo, gradijo in testirajo prototipe rešitev),
* jih navajali, da pridobivajo izkušnje pri sodelovanju z ožjim lokalnim in širšim družbenim okoljem (organizacije lokalnega okolja, inovatorji, raziskovalci, podjetniki, gospodarstvo itd.) ter spoznavajo trg dela,
* jih navajali, da se učijo učinkovito medosebno sporazumevati in razvijajo sodelovalne veščine.

SPIRIT je izvajal program usposabljanja v letih 2015 in 2016, v letu 2017 pa so predvidene izvedbe programa usposabljanja konec meseca avgusta in septembra.

**III.**

**ZAGOTOVITEV BREZPLAČNEGA MATERIALA, GRADIV IN UČNIH PRIPOMOČKOV KI SO POTREBNI ZA IZPELJAVO INTERESNE DEJAVNOSTI ALI KROŽKA**

**Brezplačna zagotovitev materialov, gradiv in učnih pripomočkov** bo zagotovljena za največ 40 osnovnih šol, ki bodo izbrane po naslednjem zaporedju: čas prispetja prijave, kar pomeni, da imajo prednost prijave, ki so prispele prej.

SPIRIT bo izvedel postopek izbora najugodnejšega ponudnika, kateri bo izbranim šolam brezplačno dostavil potrebni material, gradiva in učne pripomočke, ki je potreben za izpeljavo različnih kreativnih dejavnosti. Stroške za material bo kril SPIRIT. O načinu naročanja materiala bomo izbrane prijavljene osnovne šole obvestili naknadno.

V primeru, da bo za prejem brezplačnih materialov, gradiv in učnih pripomočkov prijavljeno manjše število šol od predvidenega, se bo sorazmerno z ostankom sredstev povečal obseg sredstev na posamezno osnovno šolo, vendar ne več kot 500,00 EUR z vključenim DDV na posamezno osnovno šolo.

Osnovne šole, ki bodo izbrane za brezplačno zagotovitev materiala, gradiv in učnih pripomočkov, ki so potrebni za izpeljavo interesne dejavnosti ali krožka, so dolžne te aktivnosti izvesti v šolskem letu 2016/2017.

Z aktivnostmi morajo pričeti najkasneje **13. 10. 2017**. Z izbranimi šolami bomo sklenili pogodbo, katere vzorec je Obrazec 1 tega povabila.

Na podlagi podpisane pogodbe za posamezno osnovo šolo, prejetimi dokazili o pričetku interesne dejavnosti ali krožka vam bo izbrani ponudnik dostavil izbrane materiale, gradiva in učne pripomočke v roku največ treh (3) tednov.

**IV.**

Rok za prejem prijav na to povabilo je **26.6. 2017 do 13.00 ure**. Prijavo lahko osnovna šola pošlje po pošti ali dostavi osebno na sedež SPIRIT: **SPIRIT Slovenija, javna agencija, Verovškova 60, 1000 Ljubljana.**

Original prijave mora biti dostavljen v zaprti ovojnici, ki je opremljena z Obrazcem št. 4: »Naslovnica za ovojnico«

Odpiranje prijav ne bo javno. SPIRIT bo prijave obravnaval tekoče po zaporedju oddaje prijav na pošti (datum, ura, minuta poštnega žiga) ali osebno na sedežu SPIRIT (datum, ura, minuta). Obravnavale se bodo le prijave prispele v zaprti in pravilno opremljeni ovojnici.

Prijava za sodelovanje osnovnih šol v okviru programa spodbujanje ustvarjalnosti, podjetnosti in inovativnosti med mladimi mora vsebovati Prijavnico za sodelovanje osnovnih šol v okviru programa spodbujanje ustvarjalnosti, podjetnosti in inovativnostmi med mladimi, ki je v prilogi tega povabila (Obrazec 2).

Kontaktna oseba: Boris Kunilo, tel: 01 5891 883, e-mail: boris.kunilo@spiritslovenia.si

V Ljubljani, 25. 5. 2017

mag. Gorazd Mihelič

 direktor

**Obrazec 1**

**Javna agencija Republike Slovenije za spodbujanje podjetništva, internacionalizacije, tujih investicij in tehnologije**

Verovškova ulica 60, 1000 Ljubljana, ki jo zastopa direktor mag. Gorazd Mihelič

Davčna številka: SI 97712663

Matična številka: 6283519000

(v nadaljevanju: SPIRIT)

in

**Osnovna šola** ………………………………………………………….

Naslov………………………………, ki jo zastopa ravnatelj/ica …………………………..

Davčna številka: …………………..............

Matična številka: …………………………..

(v nadaljevanju: OŠ)

sklepata

**POGODBO št………….**

**o sodelovanju pri spodbujanju ustvarjalnosti, podjetnosti in inovativnosti med mladimi v šolskem letu 2017/2018**

#### UVODNE DOLOČBE

1. **člen**

Pogodbeni stranki uvodoma ugotavljata, da:

* se podpora osnovnim šolam pri izvedbi aktivnosti usmerjenih v spodbujanje ustvarjalnosti, inovativnosti in podjetnosti izvede na podlagi Proračuna Republike Slovenije za leto 2016 (DP2016) (Uradni list RS, št. 96/15), Zakona o izvrševanju proračunov Republike Slovenije za leti 2016 in 2017 (Uradni list RS, št. 96/15), Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP in 96/15 – ZIPRS1617), Zakona o podpornem okolju za podjetništvo (Uradni list RS, št. 102/07, 57/12, 82/13 in 17/15), Sklepa Vlade Republike Slovenije o ustanovitvi Javne agencije Republike Slovenije za spodbujanje podjetništva, internacionalizacije, tujih investicij in tehnologije (Uradni list RS št. 93/15), Programa dela s finančnim načrtom Javne agencije Republike Slovenije za spodbujanje podjetništva, internacionalizacije, tujih investicij in tehnologije za leti 2016 in 2017 (v nadaljevanju Program SPIRIT Slovenija), ki ga je sprejel Svet agencije na svoji 20. redni seji dne 9.2.2016 in h kateremu je Ministrstvo za gospodarski razvoj in tehnologijo izdalo soglasje dne 23.2.2016, št. 302-2/2016/29 ter Pogodbe št. SPIRIT- 2016,2017-172410-MO o izvajanju in financiranju ukrepov za izobraževanje in usposabljanje za podjetništvo ter podjetniškega sodelanja za leti 2016 in 2017 z dne 15.4.2016,
* je SPIRIT dne …………. objavil Javno povabilo osnovnim šolam k sodelovanju pri spodbujanju ustvarjalnosti, podjetnosti in inovativnosti med mladimi v šolskem letu 2017/2018 v okviru Programa Spodbujanje ustvarjalnosti, podjetnosti in inovativnosti med mladimi (v nadaljevanju: javno povabilo),
* je OŠ izbrana za brezplačno zagotovitev materiala, gradiv in učnih pripomočkov na podlagi Prijavnice za sodelovanje osnovnih šol v okviru Programa spodbujanje ustvarjalnosti, podjetnosti in inovativnosti med mladimi OŠ z dne ………, ki je sestavni del te pogodbe.

#### PREDMET POGODBE

1. **člen**

Predmet pogodbe je določitev pravic in obveznosti OŠ in SPIRIT v zvezi z izvajanjem aktivnosti usmerjenih v spodbujanje ustvarjalnosti, podjetnosti in inovativnosti v šolskem letu 2017/2018 v osnovnih šolah.

**OBVEZNOSTI OŠ**

1. **člen**

OŠ se zaveže:

* da bo v letnem delovnem načrtu osnovne šole za leto 2017/2018 v seznamu interesnih aktivnosti oziroma krožkov objavila prijavljeno interesno dejavnost ali krožek

Letni delovni načrt osnovne šole za šolsko leto 2017/2018 mora osnovna šola posredovati na SPIRIT ob oddaji zaključnega poročila.

OŠ se zaveže da bo:

* izvedba interesne dejavnosti ali krožka skladna z metodologijo z naslovom Z ustvarjalnostjo in inovativnostjo do podjetnosti,
* interesno dejavnost ali krožek izvajajo učitelji, ki so usposobljeni za izvajanje interesne dejavnosti ali krožka po metodologiji z naslovom Z ustvarjalnostjo in inovativnostjo do podjetnosti metodologiji, (imajo potrdila o udeležbi na usposabljanjih v letih 2015, 2016 oziroma jih pridobijo v letu 2017),
* aktivnosti se izvajajo v okviru interesne dejavnosti ali krožka,
* čas trajanja aktivnosti za posamezno skupino učencev v okviru interesne dejavnosti ali krožka je najmanj 35 šolskih ur,
* v program vključenih najmanj 10 učencev,
* zagotovitev sodelovanja vseh potrebnih deležnikov pri izvedbi aktivnosti,
* objavljena interesna dejavnost ali krožek v seznamu interesnih aktivnosti oziroma krožkov v okviru letnega delovnega načrta za leto 2017/2018,
* SPIRIT posredovala poročilo z opisom izvedenih aktivnosti, ki so bile izvedene v okviru interesne dejavnosti ali krožka ter priložila slikovno gradivo, poročala število ur izvajanja aktivnosti, število vključenih učencev in informacijo o skupnih stroških izvedbe do 30.7.2018. Poročilo o sodelovanju osnovne šole v okviru programa spodbujanje ustvarjalnosti, podjetnosti in inovativnosti med mladimi je priloga 1 k tej pogodbi.

*(odstavek se uporabi v primeru, da se OŠ prijavi za brezplačno zagotovitev materiala, gradiv in učnih pripomočkov – 2. SKLOP)*

OŠ se zaveže tudi:

* v obdobju od dneva podpisa pogodbe do 30.10.2017 naročiti material, gradiva in učne pripomočke, ki so potrebni za izpeljavo interesne dejavnosti ali krožka, za izvedbo aktivnosti iz 3. odstavka tega člena, največ do višine \_\_\_\_\_\_\_\_EUR z vključenim DDV, skladno z navodili SPIRIT,
* v kolikor OŠ iz neupravičenih razlogov ne izvede aktivnosti iz 3. odstavka tega člena, je OŠ dolžna SPIRIT vrniti vsa sredstva, ki jih je SPIRIT plačal izbranemu ponudniku za naročen material, gradiva in učne pripomočke s strani OŠ, skupaj z zakonskimi zamudnimi obrestmi od dneva plačila.

#### OBVEZNOSTI SPIRIT

1. **člen**

SPIRIT se zaveže, da bo:

* kril stroške OŠ za nakup materiala, gradiv in učnih pripomočkov ki so potrebni za izpeljavo interesne dejavnosti ali krožka v šolskem letu 2017/2018 neposredno izbranemu ponudniku v skupni višini do največ \_\_\_\_\_\_EUR z vključenim DDV ob upoštevanju dogovorjenih popustov, ki jih bo prejela s strani izbranega ponudnika,
* OŠ posredoval navodila za naročanje materiala najkasneje do 10.9.2017.

#### PREHODNE IN KONČNE DOLOČBE

1. **člen**

Pogodbeni stranki sta soglasni, da je izpolnitev te pogodbe vezana na proračunske zmogljivosti SPIRIT v letu 2017. V primeru, da pride do spremembe v državnem proračunu ali programu dela SPIRIT, ki neposredno vpliva na to pogodbo, sta pogodbeni stranki soglasni, da ima naročnik pravico brez kakršnihkoli obveznosti do OŠ odpovedati pogodbo oz. zmanjšati obseg svojih obveznosti, OŠ pa se izrecno odpoveduje kakršnimkoli odškodninskim zahtevkom iz tega naslova.

1. **člen**

Na podlagi Zakona o integriteti in preprečevanju korupcije (ZintPK – UPB 2, Ur. List RS, št. 69/2011 in 81/2013) je nična vsaka pogodba, pri kateri kdo v imenu ali na račun druge pogodbene stranke predstavniku ali posredniku organa ali organizacije javnega sektorja obljubi, ponudi ali da kakšno nedovoljeno korist:

* za pridobitev posla,
* za sklenitev posla pod ugodnejšimi pogoji,
* za opustitev dolžnega nadzora nad izvajanjem pogodbenih obveznosti,
* ter za vsako drugo ravnanje ali opustitev, s katerim je organu, ki pogodbo sklepa, povzročena škoda ali je omogočena pridobitev nedovoljene koristi predstavniku organa, drugi pogodbeni stranki ali njenemu predstavniku, zastopniku ali posredniku.

Pogodbeni stranki sta se dolžni vzdržati vsakršnih ravnanj, ki bi na podlagi vsebine iz prejšnjega odstavka tega člena pomenila kršitev zakonskih določil.

1. **člen**

Pogodbeni stranki se obvezujeta, da bosta naredili vse kar je potrebno za izvršitev te pogodbe in da bosta ravnali kot dobra gospodarja. Odgovorna oseba za izvrševanje te pogodbe na strani SPIRIT je Boris Kunilo, na strani OŠ pa ……………………

1. **člen**

Vse spore v zvezi s pogodbo bosta stranki skušali rešiti sporazumno po mirni poti.

V primeru, da pogodbeni stranki po tej poti ne bi dosegli sporazuma, je za reševanje sporov v zvezi s to pogodbo pristojno stvarno sodišče v Ljubljani.

1. **člen**

Pogodba stopi v veljavo z dnem, ko jo podpišeta obe pogodbeni stranki in velja do 31.8.2018.

1. **člen**

Pogodba je napisana v štirih (4) vsebinsko enakih izvodih, od katerih prejme SPIRIT tri (3) izvode, OŠ pa en (1) izvod.

Ljubljana, dne

 Štev:

|  |  |
| --- | --- |
| **OŠ**ravnatelj/ica |  **SPIRIT Slovenija, javna agencija** mag. Gorazd Mihelič  direktor |

**Priloga 1 k pogodbi**

## Logotip šole (opremite z logtipom vaše šole)

**Zaključno poročilo v okviru Pogodbe o sodelovanju pri spodbujanju ustvarjalnosti, podjetnosti in inovativnosti med mladimi v šolskem letu 2017/2018**

1. **PODATKI O ŠOLI:**

**OSNOVNI PODATKI**

|  |  |
| --- | --- |
| Uradni naziv šole: |  |
| Naslov ustanove: |  |
| Poštna številka: |  |
| Kraj: |  |
| Davčna številka: |  |
| Matična številka: |  |
| Odgovorna oseba (ravnatelj/ica): |  |

1. **OPIS IZVEDENIH AKTIVNOSTI V OKVIRU INTERESNE DEJAVNOSTI ALI KROŽKA**

|  |  |
| --- | --- |
| Naslov izvedenih aktivnosti: |  |
| Kratek opis izvedenega programa: |  |
| Čas trajanja aktivnosti s posamezno skupino otrok: |  |
| Obdobje trajanja interesne dejavnosti ali krožka: |  |
| Število skupin: |  |
| Skupno število vključenih otrok: |  |
| Izvajalci (obkrožiti): | učitelji zunanji izvajalci   |
| Imena izvajalcev aktivnosti: |  |
| Opis rezultatov aktivnosti: |  |
| Opis morebitnega sodelovanja učencev, staršev, učiteljev, podjetij in lokalne skupnosti: |  |
| Na kakšen način je bilo zagotovljeno sodelovanje s podjetniki |  |
| Opis uporabe dobavljenih materialov, gradiv in učnih pripomočkov v okviru izvajanja aktivnosti (če ste jih prejeli) : |  |

V …………………………….., dne ……………………………….

 Žig: Podpis odgovorne osebe:

**Obrazec 2**

** **



**Prijavnica za sodelovanje osnovnih šol v okviru programa spodbujanje ustvarjalnosti, podjetnosti in inovativnosti med mladimi**

**PODATKI O ŠOLI:**

**OSNOVNI PODATKI**

|  |  |
| --- | --- |
| Uradni naziv šole: |  |
| Naslov ustanove: |  |
| Poštna številka: |  |
| Kraj: |  |
| Davčna številka: |  |
| Matična številka: |  |

**ODGOVORNA OSEBA PRIJAVITELJA (ravnatelj/ica)**

|  |  |
| --- | --- |
| Ime in priimek: |  |
| Funkcija: |  |
| E-naslov: |  |
| Telefonska številka: |  |

**KONTAKTNA OSEBA NA ŠOLI**

|  |  |
| --- | --- |
| Ime in priimek: |  |
| Delo, ki ga opravlja na šoli: |  |
| Telefonska številka: |  |
| E-poštni naslov: |  |

**Prijavljamo se na brezplačno zagotovitev materiala, gradiv in učnih pripomočkov ki so potrebni za izvedbo interesne dejavnosti ali krožka po programu Z ustvarjalnostjo in inovativnostjo do podjetnosti v šolskem letu 2017/2018**

1. **OPIS PLANIRANIH AKTIVNOSTI V OKVIRU INTERESNE DEJAVNOSTI ALI KROŽKA V ŠOLSKEM LETU 2017/2018**

|  |  |
| --- | --- |
| Naslov aktivnosti: |  |
| Kratek opis programa: |  |
| Čas trajanja aktivnosti s posamezno skupino otrok: |  |
| Število skupin: |  |
| Skupno število vključenih otrok: |  |
| Izvajalci (obkrožiti): | učitelji zunanji izvajalci   |
| Za vsakega izvajalca navedite njegovo usposobljenost za delo na področju spodbujanja ustvarjalnosti, inovativnosti in podjetnosti za osnovnošolce (izpolnjevanje pogojev za delo v okviru učnih procesov na osnovni šoli) |  |
| Usposobljenost izvajalcev:Navedite osebe, ki so bile že na usposabljanju Z ustvarjalnostjo in inovativnostjo do podjetnosti  |  |
| Usposobljenost izvajalcev:Navedite osebe, ki se bodo vključile v program usposabljanja Z ustvarjalnostjo in inovativnostjo do podjetnosti v letu 2017 |  |
| Usposobljenost izvajalcev:Navedite druge programe usposabljanja z obravnavanega področja, ki so se jih izvajalci udeležili v preteklosti  |  |
| Kako bodo razvidni rezultati aktivnosti: |  |
| Kako je zagotovljeno sodelovanje učencev, staršev, učiteljev, podjetij in lokalne skupnosti: |  |
| Kateri material, gradiva in učne pripomočke nameravate naročiti (kratek opis): |  |
| V kakšnem deležu glede na celotno naročilo nameravate naročiti materiale, gradiva, učne pripomočke: |  |
| Ali je program usmerjen v spodbujanje ustvarjalnosti?(kratka utemeljitev) |  |
| Ali je program usmerjen v spodbujanje inovativnosti?(kratka utemeljitev) |  |
| Ali je program usmerjen v spodbujanje podjetnosti?(kratka utemeljitev) |  |

Izjavljamo, da se strinjamo z vsemi pogoji javnega povabila osnovnim šolam k sodelovanju pri spodbujanju ustvarjalnosti, podjetnosti in inovativnosti med mladimi z dne \_\_\_\_\_\_\_\_\_\_\_\_\_\_\_ in pogoji iz vzorca pogodbe, ki je sestavni del tega povabila.

V …………………………….., dne ……………………………….

Žig: Podpis odgovorne osebe:

**Obrazec 4: »Naslovnica za ovojnico«**

**Izpolnite naziv in naslov pošiljatelja, izrežite in nalepite na ovojnico!**

|  |  |
| --- | --- |
| **POŠILJATELJ:**Naziv: \_\_\_\_\_\_\_\_\_\_\_\_\_\_\_\_\_\_\_\_ Naslov: \_\_\_\_\_\_\_\_\_\_\_\_\_\_\_\_\_\_\_\_  | **Prispetje prijavnice (izpolni SPIRIT Slovenija, javna agencija):** Datum: \_\_\_\_\_\_\_\_\_\_\_\_\_\_\_\_\_\_\_\_ Ura/minuta: \_\_\_\_\_\_\_\_\_\_\_\_\_\_\_\_\_\_\_\_Zap. št.: \_\_\_\_\_\_\_\_\_\_\_\_\_\_\_\_\_\_\_\_Podpis: \_\_\_\_\_\_\_\_\_\_\_\_\_\_\_\_\_\_\_\_žig (SPIRIT Slovenija, javna agencija) |
| **JAVNO POVABILO OSNOVNIM ŠOLAM PRI SPODBUJANJU USTVARJALNOSTI, PODJETNOSTI IN INOVATIVNOSTI MED MLADIMI ŠOLSKEM LETU 2017/2018** | **NASLOVNIK:**SPIRIT Slovenija, javna agencija Verovškova ulica 601000 Ljubljana |
| **NE ODPIRAJ - PRIJAVA!** |